**Yhdenvertaisuustoimikunnan kokous helmikuu/2020**

**Aika:** Torstaina 27.02.2020 klo 16.32–17.37.

**Paikka**: Metro-kabinetti, Pohjoisesplanadi 11-13, Helsinki

**Osallistujat**

*Yhdenvertaisuustoimikunnan jäsenet varajäsenet*

Maria Loima, pj X Timo Kontio

Katja Mannerström, varapj X Tommi Vilppula

Päivi Kiili-Laakko X Enni Ikonen

Milo Toivonen Tekla Kosonen

Mikko Weckström Arja-Katariina Ylänkö X

Binar Mustafa Elina Vainikainen X

Byoma Tamrakar Pentti Pieski

*Pysyvät asiantuntijat*

Milla Sandt, tasa-arvotoimikunnan esittelijä ja sihteeri X

Nitin Sood, yhdenvertaisuustoimikunnan esittelijä ja sihteeri X

*Muut osallistujat*

Pia Aaltonen, projektisuunnittelija X

1. **Kokouksen avaus**

Kokous avattiin klo 16.32.

1. **Kokouksen laillisuuden ja päätösvaltaisuuden toteaminen**

**Esitys:** Kokous on laillisesti koolle kutsuttu ja päätösvaltainen.

**Päätös:** Todettiin kokous laillisesti koolle kutsutuksi ja päätösvaltaiseksi.

1. **Esityslistan hyväksyminen**

**Esitys:** Hyväksytään esityslista kokouksen työjärjestykseksi.

**Päätös:** Hyväksyttiin esityslista.

1. **Edellisen kokouksen (30/01/2020) pöytäkirjan hyväksyminen**

**Esitys:** Hyväksytään edellisen kokouksen (30/01/2020) pöytäkirja.

**Päätös:** Hyväksyttiin pöytäkirja 30/01/2020.

1. **Rasismin ja syrjinnän vastainen toimintamalli kasvatuksen ja koulutuksen toimialalla**

**Asia:** Maahanmuuttajien kasvatuksen ja koulutuksen kehittämissuunnitelmassa yhtenä toimenpiteenä on rasismin ja syrjinnän vastaisen toimintamallin kehittäminen. Projektisuunnittelija Pia Aaltonen kertoo prosessin etenemisestä sekä toimintamallin ajatuksesta.

**Käsittely:** Pia Aaltonen kertoi, että maahanmuuttajien kasvatuksen ja koulutuksen kehittämisohjelman (make) yhtenä tavoitteena on oppijoiden rasismin ja syrjinnän kokemusten vähentäminen ja tehokkaampi rasismiin ja syrjintään puuttuminen. Avainasemassa on kasvatuksen ja koulutuksen henkilöstön osaamisen lisääminen, ja tavoitteena on kouluttaa v. 2021 loppuun mennessä 7000 kaskolaista. Johto ja työyhteisöt koulutetaan erikseen, ja osallistuminen on pakollista. Koulutusten lisäksi rasisminvastaiseen työhön ei olla kehittämässä uutta työkalua, vaan koulutuksen lisäksi asia kytketään mm. oppilaitosten olemassa olevaan yhdenvertaisuustyöhön. Oppijoita osallistetaan prosessiin sitä kautta, että heitä kuullaan nykytilanteesta samalla kun koulutuksia ja yhdenvertaisuussuunnitelmia tehdään. Toimikunta toivoi, että kun kaskolaisten koulutukset on tehty, niiden tuloksista kerrotaan toimikunnalle.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Lausuntoluonnos aloitteesta TET-jakso ei saa olla syrjivä**

**Asia:** Valtuutettu Said Ahmed Suldaan on laatinut aloitteen, jossa todetaan, että suuri osa romaninuorista saa harjoittelupaikkaa hakiessaan ensimmäisen kokemuksensa työelämän syrjinnästä. Aloitteessa edellytetään kaupungilta toimenpiteitä TET-jaksojen yhdenvertaisuudesta ja eräänä ehdotuksena on, että kaupunki järjestäisi näkyvän asennekampanjan. Toimikunta kävi lähetekeskustelun edellisessä kokouksessa.

**Käsittely:** Käytiin läpi lausuntoluonnos. Toimikunta ehdotti siihen pieniä muutoksia, jotka korjattiin suoraan lausuntoon.

**Esitys:** Yhdenvertaisuustoimikunnan lausunto hyväksytään.

**Päätös:** Hyväksyttiin lausunto.

1. **Yhteiskokous tasa-arvotoimikunnan kanssa**

**Asia:** Seuraava kokous 26.3. on yhteinen tasa-arvotoimikunnan kanssa. Kokous liittyy kaupunginhallitukselta tulleeseen yhteiseen toimeksiantoon selvittää toimikuntien toimintamuotoa seuraavaa valtuustokautta varten. Kerätään toimikunnan toiveita kokousta varten.

**Käsittely:** Toimikunta sopi, että jokainen käy puolueensa kanssa keskustelua siitä, mikä on puolueiden kanta toimintamuotoihin. Toiveena olisi saada yhteiskokouksessa vielä selkeytystä erilaisista toimintamuodoista ja mitä ne tarkoittaisivat käytännön toiminnalle ja muuttaisivatko ne sitä jotenkin. Toimikunta on kiinnostunut keskustelemaan myös siitä, mitä eri toimintamuodot tarkoittavat toimikunnan vaikuttavuuden ja toimintamuotojen kannalta. Lisäksi toivottiin kaupungin kaikkien nykyisten toimikuntien ja neuvostojen vertailua ja mitä tehtäviä ja resursseja millekin toimikunnalle on annettu.

**Esitys:** Merkitään keskustelu tiedoksi.

**Päätös:** Merkitään keskustelu tiedoksi.

1. **Muut esille tulevat asiat**

**Asia:** Käsitellään palvelujen yhdenvertaisuussuunnitelman tilanne.

**Käsittely:** Esittelijä kertoi, että yhdenvertaisuussuunnitelma käsitellään kaupunginhallituksessa 2.3.2020.

**Esitys:** Merkitään keskustelu tiedoksi.

**Päätös:** Merkittiin keskustelu tiedoksi.

1. **Seuraavat kokoukset**

**Esitys:** 26.3. (tasa-arvotoimikunnan kanssa), 7.5. (asiantuntijavierailija Rikosuhripäivystyksestä) ja 4.6. Kokoukset alkavat kello 16.30.

**Päätös:** Merkittiin kokoukset tiedoksi.

1. **Kokouksen päättäminen**

**Esitys:** Päätetään kokous kello 18.30.

**Päätös:** Kokous päätettiin klo 17.37.

Maria Loima Nitin Sood

puheenjohtaja Pöytäkirjanpitäjä